
PËR MOSDHËNIEN E PËLQIMIT PËR NDJEKJE PENALE NDAJ DEPUTETIT AZEM HAJDARI PËR VEPRAT PENALE TË PARASHIKUARA NË KËRKESËN NR.260/2, DATË 25.5.1998 TË PARAQITUR NGA PROKURORI I PËRGJITHSHËM

Kuvendi Popullor në seancën e tij plenare, datë 13.7.1998, pasi dëgjoi raportin e Komisionit të Mandateve, Imunitetit dhe Rregullores lidhur me kërkesën nr.260/2, datë 25.5.1998  të paraqitur nga Prokurori i Përgjithshëm për marrjen e pëlqimit për ndjekje penale ndaj deputetit Azem Hajdari për veprat penale të parashikuara nga nenet 239/2, 240/2 dhe 305 të Kodit Penal në të cilin Komisioni propozon mosmiratimin e kësaj kërkese, mbështetur në nenin 22 të ligjit nr.7491, datë 29.4.1991 “Për dispozitat kryesore kushtetuese” dhe nenit 178 të Rregullores së Kuvendit Popullor,

KUVENDI POPULLOR
I REPUBLIKËS SË SHQIPËRISË

VENDOSI:

1. Nuk jepent pëlqimi për ndjekje penale ndaj deputetit Azem Hajdari për veprat penale të parashikuara nga nenet 239/2, 240/2 dhe 305 të Kodit Penal sipas kërkesës  nr.260/2, datë 25.5.1998  të paraqitur nga Prokurori i Përgjithshëm drejtuar Kuvendit Popullor.
2. Ky vendim hyn në fiqi menjëherë.




